Justering af forskifter

Den forreste gearskifter skal være lige så præcist justeret som bagskifteren, for at man kan få fuldt udbytte af systemet.
Som udgangspunkt skal delene renses og smøre jævnligt for at undgå for stort slid.
Forskifteren virker ved at presse kæden sidelæns fra den ene klinge til den anden. En proces der i sig selv slider på isenkrammet.

Kombinationen at slid, skidt og godt tråd kan man ikke justere sig ud af. Her er man nødt til at skifte dele:

Løsn forskifterens fastspændingsbolt lidt, så skifteren kan flyttes op eller ned på stellets sadelrør. Placer den med bøjlens yderkant i en højde svarende til ca. 2-4 mm over spidsen af tænderne på den største klinge. Samtidig skal den flugte med klingen på langs, så det undgås, at kæden slæber imod. Stram herefter bolten til forskifteren igen. 

Spænd gearkablet fast igen, og prøv, om problemet er løst. Hvis ikke, skal der justeres på forskifterens stilleskruer. Bemærk, at alle gear skal køres igennem, før man kan vide sig sikker på indstillingen. Kædens position ændrer sig, alt efter hvilke tandhjul den løber omkring. 

Forskifterens to justerskruer (A + B) bestemmer, hvor langt indad eller udad kæden kan flyttes. 

Med kæden på inderste (mindste) klinge foran og inderste tandhjul (største) bagest, svarende til laveste gear, justeres forskifterens vandring indad. Skruen A drejes, indtil kæden lige akkurat ikke slæber på. 

[image: image4.jpg]




Den anden skrue B bremser vandringen udad. Kæden skal nu være på yderste tandhjul både forrest og bagest, svarende til højeste gear. Indstil skruen, så kæden ikke løftes for langt udover og akkurat undgår at slæbe på forskifterens bøjle.
Kør igen alle gear igennem, og finindstil eventuelt. Der er nu ingen risiko for, at kæden skal blive løftet for langt og dermed hoppe af. Stram eventuelt forskifterens fastspændingsbolt en sidste gang, og tjek om kablet er klemt ordentligt fast i sin klembolt

